# Bar mitsva

### Wikipedia

Bar mitsva (hepreaksi ‏בר מצוה‎, myös bar mitzva) on juutalainen juhla, jota vietetään kun juutalainen poika saavuttaa 13 vuoden iän ja hän tulee uskonnollisesti täysi-ikäiseksi. Tytöille vastaava juhla on nimeltään bat mitsva (בת מצוה), jota vietetään jo tytön ollessa 12-vuotias. Seremoniassa pojasta tulee bar mitsva, lain poika tai käskyn poika, tytöstä vastaavasti bat mitsva, lain tai käskyn tytär.

Ennen kuin lapsi on bar- tai bat mitsva -iässä, on vanhempien vastuulla huolehtia siitä, noudattaako hän juutalaista lakia ja perinteitä. Uskonnollisesti täysi-ikäiseksi tuleminen merkitsee sitä, että nuori on itse vastuussa lain, perinteiden ja juutalaisen etiikan noudattamisesta. Hän saa myös oikeuden osallistua täysivaltaisesti juutalaiseen jumalanpalvelukseen: hänet voidaan kutsua lukemaan Tooraa ja hän voi olla osa minjania. Juutalaisen lain mukaan hän on myös teoriassa riittävän vanha solmimaan avioliiton.

Bar mitsva -juhlan vieton perinne syntyi keskiajalla. Juhlan viettotavat vaihtelevat seurakunnasta toiseen. Tavallisesti poika lukee 13. syntymäpäiväänsä seuraavana sapattina synagogassa kappaleen Toorasta ja haftarasta eli laista ja profeetoista. Tyttöjen vastaava juhla kehittyi vasta myöhemmin, mutta nykyään useimmat muut kuin ortodoksijuutalaiset juhlivat tytön tulemista bat mitsvaksi samoin kuin pojankin. Yleensä juhlan viettoa jatketaan kotona: kutsutaan vieraita ja annetaan lahjoja. Nuori voi saada lahjaksi esimerkiksi ensimmäisen rukousviittansa, tallitin.

| Tämä juutalaisuuteen liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/a/r/Bar_mitsva.html

Luokat: Juutalaisuustyngät | Juutalaisuus

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Deutsch
- English
- Español
- Français
- Hrvatski
- Italiano
- עברית
- Lietuvių
- Nederlands
- Polski
- Português
- Slovenčina
- Svenska
- Українська